Ελαιοχώρι Καβάλας

Το Ελαιοχώρι είναι χωριό του δήμου Παγγαίου, της περιφερειακής ενότητας Καβάλας στην περιφέρεια Ανατολικής Μακεδονίας και Θράκης. Η δημοτική κοινότητα Ελαιοχωρίου, που πειλαμβάνει και τον οικισμό Παραλία Ελαιοχωρίου, σύμφωνα με την απογραφή του 2021 είχε 998 κατοίκους, από 1.222 το 2011.  Ο οικισμός μέχρι το 1926 λεγόταν Κοτσκάρι, οπότε και μετονομάστηκε σε Ελαιοχώρι. Είναι κτισμένο στους πρόποδες του όρους Σύμβολο, σε υψόμετρο 90. Απέχει 25 χιλιόμετρα από την Καβάλα. Με το πρόγραμμα Καποδίστριας υπαγόταν διοικητικά στον δήμο Ελευθερών και παλαιότερα αποτελούσε έδρα ομώνυμης κοινότητας από το 1933.

To Ελαιοχώρι περιβάλλεται από ελαιώνες και αμπελώνες. Το 1950 άρχισε να λειτουργεί στο χωριό συνεταιριστικό ελαιοτριβείο, συνεισφέροντας σημαντικά στην οικονομία της κοινότητας και συνέχισε να λειτουργεί μέχρι το 1970, οπότε και εγκαταλείφθηκε. Το ελαιοτριβείο ανακατασκευάστηκε, μαζί με τον μηχανολογικό του εξοπλισμό, και το 2008 στεγάστηκε σε αυτό μουσείο Ελιάς. Στο χωριό λειτουργεί επίσης το Διογένειο Θέατρο.

 Παραπομπές 

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου